ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መራሕቲ ሃገራት ኣፍሪቃ ብዛዕባ ግድብ ህዳሰ ንምዝታይ ሎሚ ኣኼባ ከካይዱ'ዮም 21 ሓምለ 2020 ምንጪ ስእሊ, Getty Images መግለጺ ስእሊ, ዓቢ ግድብ ህዳሰ መራሕቲ ሃገራት ኣፍሪቃ ብዛዕባ ዓቢ ግድብ ህዳሰ ንምዝታይ ሎሚ ሰሉስ 'ብኦንላይን' ኣኼባ ከካይዱ'ዮም። እዚ ኣኼባ ኣብ መንጎ ሃገራት ኢትዮጵያ ሱዳንን ግብጽን ክካየድ ዝጸንሐ ስሉሳዊ ዘተ፡ ፍረ ስለዘይምጸአ'ዩ መራሕቲ ሃገራት ኣፍሪቃ ክዛተይሉ ወሲኖም ዘለዉ። ኢትዮጵያ እዚ ዓቢ ግድብ ህዳሰ ነቶም ዓሰርተታት ሚልዮናት ዝኾነ ቀረብ ኤሌትሪክ ዘይብሎም ዜጋታት መስተርሆት ክፈጥረሎም እያ ተስፋ ኣንቢራትሉ ዘላ። ግብጺ ድማ ቀረብ ጽሩይ ማያ ካብዚ ሩባ'ዚ ስለእትረክብ ዓቢ ግድብ ህዳሰ ምምላእ እንተጀሚሩ ኣብ ሃገራ ሕጽረት ቀረብ ማይ ከየጋጥም ከም ዓቢ ስግኣት'ያ ትጥምቶ። ዓቢ ግድብ ህሳሰ ካብ ዝጅመንር ኣስታት ዓሰርተ ዓማታት ገይሩ ኣሎ፡ ኣብዚ ሕጂ እዋን ድማ ዋላኳ እዘን ሰለስተ ሃገራት ኣብ ስምምዕ ኣይብጽሓ እቲ ግድብ ማይ ክሕዝ ጀሚሩ'ዩ። ቅድሚ ሕጂ ዝተገብረ ዝርርባት ብዘይ ፍረ ተበቲኑ'ዩ። ግድብ ህዳሰ ኢትዮጵያ፡ ካብ መለስ ዜናዊ ክሳብ ኣብዪ ኣሕመድ ቀዳማይ ሚኒስተር ኢትዮጵያ፡ 'ምልማን ኣጽሊኡና ኣሎ' ግድብ ሕዳሰ ኢትዮጵያ ድሕሪ ሞት ኢንጅነር ስመኘው ኣብ ዙርያ ግድብ ሕዳሰ ክካየድ ዝጸንሐ ልዝብ ብዘይስምምዕ ተዛዚሙ ኣብ ዝሓለፈ ሰሙናት ብሸምጋልነት ሕብረት ኣፍሪቃ ኣብ ሞንጎ ኢትዮጵያ፣ ግብጽን ሱዳንን ክካየድ ዝጸንሐ ስሉሳኣዊ ልዝብ ህንጸት ዓብዪ ግድብ ህዳሰ ብዘይውጽኢት ከም ዝተዛዘመ ይፍለጥ። ኣብዚ እዋን፡ እቶም መራሕቲ ኣፍሪቃ፡ ሃገራት ኢትዮጵያ፣ ግብጽን ሱዳንን ፍትሓውን ርትዓውን ስምምዕ ንምብጻሕ ሓዲሽ መገዲ ከናድዩ ትጽቢት ይግበሮም። ኢትዮጵያ፡ ነቲ ግድብ ማይ ክትመልኦ ትደሊ ከምዘላን፡ ብወገን ሱዳንን ግብጽን ድማ እቲ ናብአን ዝበጽሕ መጠን ማይ ከይጎድል ቃለ ክእተወለንን ውዕል ክኽተም'የን ዝጠልባ ዘለዋ። ኢትዮጵያ ንምታይ ዓብይ ግድብ ክትሃንጽ ደልያ?
